
त्व प्रसादि सवये 


त्व प्रसादि ॥ चौपई ॥ 








५5२:१३:१५:१ 


िवावाभा ए0फएभ' चिवावाभाए।एफाबाए (8 शा] 007 


5.4. ७:34. उ.4.८:4. ७. 
20200 





5:4. ८4.८५. 54. ८.4. ८.4. ८:५०: 2:4. ८4. ८:4. ८.५. 24. 2.4 7८.47 ८4.८4. पडअ ८4] 
४४२ ४: ४४:४५४४५४४४:४:५४:८५४:४५४४५४:४४:४:५४:५४:२५४ २५ 





द4 7 2.4. ८.4. ८.4. 









१ वाहिगुरू जी की फतह ॥ 


पातिशाही १०॥ 


त्व प्रसादि सवये 


स्रावग सुध समूह सिधान के देखि फिरिओ घर जोग जती के ॥ 
सूर सुरारदन सुध सुधादिक संत समूह अनेक मती के ॥ 
सारे ही देस को देखि रहिओ मत कोऊ न देखीअत प्रानपती के ॥ 
स्री भगवान की भाइ क्रिपा हू ते एक रती बिनु एक रती के ॥ १॥ 


माते मतंग जरे जर संग अनूप उतंग सुरंग सवारे ॥ 
कोट तुरंग कुरंग से कूदत पउन के गउन को जात निवारे ॥ 
भारी भुजान के भूप भली बिधि निआवत सीस न जात बिचारे ॥ 
एते भए तु कहा भए भूपति अंत कौ नांगे ही पांइ पधारे ॥ २॥ 


जीत फिरै सभ देस दिसान को बाजत ढोल ग्रिदंग नगारे ॥ 
गुंजत गूड़ गजान के सुंदर हिंसत ही हयराज हजारे ॥ 
भूत भविख भवान के भूपत कउन गनै नहीं जात बिचारे ॥ 

स्री पति स्नी भगवान भजे बिनु अंत कउ अंत के धाम सिधारे ॥ ३॥ 


तीरथ नान दइआ दम दान सु संजम नेम अनेक बिसेखै ॥ 
बेद पुरान कतेब कुरान ज़मीन ज़मान सबान के पेखै ॥ 
पउन अहार जती जत धार सबै सु बिचार हजार क देखै ॥ 
स्री भगवान भजे बिनु भूपति एक रती बिनु एक न लेख ॥४॥ 


सुध सिपाह दुरंत दुबाह सु साजि सनाह दुरजान दलैंगे ॥ 
भारी गुमान भरे मन मैं कर परबत पंख हले न हलैंगे ॥ 
तोरि अरीन मरोरि मवासन माते मतंगनि मान मलैंगे ॥ 
स्री पति स्नी भगवान क्रिपा बिनु तिआगि जहान निदान चलैंगे ॥५॥ 


बीर अपार बडे बरिआर अबिचारहि सार की धार भछया ॥ 
तोरत देस मलिंद मवासन माते गजान के मान मलया ॥ 
गाड़हे गड़हान के तोड़नहार सु बातन हीं चक चार लवया ॥ 
साहिबु स्ली सभ को सिरनाइक जाचक अनेक सु एक दिवया ॥ ६॥ 


दानव देव फर्निंद निसाचर भूत भविख भवान जपैंगे ॥ 
जीव जिते जल मै थल मै पल ही पल मै सभ थाप थपैंगे ॥ 
पुंन प्रतापन बाढ जैत धुन पापन के बहु पुंज खपैंगे ॥ 

साध समूह प्रसंन फिरै जग सत्र सभै अवलोक चपैंगे ॥७॥ 


मानव इंद्र गजिंद्र नराधप जौन त्रिलोक को राज करेंगे ॥ 
कोटि इसनान गजादिक दान अनेक सुअमबर साज बरैंगे ॥ 
ब्रहम महेसर बिसन सचीपति अंत फसे जम फास परैंगे॥ 
जे नर सत्री पति के प्रस हैं पग ते नर फेर न देह धरैंगे ॥८॥ 


कहा भयो जो दोऊ लोचन मूंद कै बैठि रोहओ बक धिआन लगाइओ ॥ 
नहात फिरिओ लीए सात समुद्रनि लोक गयो परलोक गवाइओ ॥ 
बास कीओ बिखिआन सो बैठ कै ऐसे ही ऐसे सु बैस बिताइओ ॥ 
साचु कहों सुन लेह सभै जिन प्रेम कीओ तिन ही प्रभ पाइओ ॥९॥ 


काहू लै पाहन पूज दरयो सिर काहू लै लिंग गरे लटकाइओ ॥ 
काहू लखिओ हरि अवाची दिसा महि काहू पछाह को सीसु निवाइओ ॥ 
कोऊ बुतान को पूजत है पसु कोऊ ग्रितान को पूजन धाइओ ॥ 
कूर क्रिआ उरझिओ सभ ही जग स्री भगवान को भेदु न पाइओ ॥ १ ०॥ 

त्व प्रसादि सवये 


दीनन की प्रतिपाल करै नित संत उबार गनीमन गारै ॥ 
पछ पसू नग नाग नराधप सरब समै सभ को प्रतिपारै ॥ 
पोखत है जल मै थल मै पल मै कल के नही करम बिचारै ॥ 
दीन दइआल दइआ निधि दोखन देखत है पर देत न हारै ॥ १॥ 


दाहत है दुख दोखन कौ दल दुजन के पल मै दल डारै ॥ 
खंड अखंड प्रचंड प्रहारनि पूरन प्रेम की प्रीत स्मभारै ॥ 
पार न पाइ सके पदमापति बेद कतेब अभेद उचारै ॥ 
रोजी ही राज बिलोकत राजक रोख रूहान की रोजी न टारै ॥ २॥ 


कीट पतंग कुरंग भुजंगम भूत भविख भवान बनाए ॥ 
देव अदेव खपे अहमेव न भेव लखिओ भ्रम सिओ भरमाए ॥ 
बेद पुरान कतेब कुरान हसेब थके कर हाथ न आए ॥ 
प्रन प्रेम प्रभाउ बिना पति सिउ किन स्री पदमापति पाए ॥ ३॥ 


आदि अनंत अगाध अद्वैख सु भूत भविख भवान अभी है ॥ 
अंति बिहीन अनातम आप अदाग अदोख अछिद्र अछै है ॥ 

लोगन के करता हरता जल मै थल मै भरता प्रभ वै है ॥ 
दीन दइआल दइओआ कर स्त्री पति सुंदर स्नी पदमापति एहै ॥४॥ 


काम न क्रोध न लोभ न मोह न रोग न सोग न भोग न भै है ॥ 
देह बिहीन सनेह सभो तन नेह बिरकत अगेह अछै है ॥ 
जान को देत अजान को देत जमीन को देत जमान को दैहै ॥ 
काहे को डोलत है तुमरी सुध सुंदर स्नी पदमापति लैहै ॥५॥ 


रोगन ते अर सोगन ते जल जोगन ते बहू भांत बचाव ॥ 
सत्र अनेक चलावत घाव तऊ तन एक न लागन पावै ॥ 
राखत है अपनो कर दै कर पाप स्मबूह न भेटन पावै ॥ 

और की बात कहा कह तो सौ सु पेट ही के पट बीच बचावै ॥६॥ 


जछ भुजंग सु दानव देव अभेव तुमै सभ ही कर धिआवै ॥ 
भूमि अकास पताल रसातल जछ भुजंग सभै सिर निआवै ॥ 
पाइ सकै नही पार प्रभा हू को नेत ही नेतह बेद बतावै ॥ 
खोज थके सभ ही खुजीआ सुर हार परे हरि हाथ न आवै ॥७॥ 


नारद से चतुरानन से रुमनारिख से सभ हूं मिलि गाइओ ॥ 
बेद कतेब न भेद लखिओ सभ हारि परे हरि हाथ न आइओ ॥ 

पाइ सके नही पार उमापति सिध सनाथ सनंतन धिआइओ ॥ 
धिआन धरो तिह के मन मै जिह को अमितोजि सभै जगु छाइओ ॥८॥ 


बेद पुरान कतेब कुरान अभेद त्रिपान सभै पच हारे ॥ 
भेद न पाइ सकिओ अनभेद को खेदत है अनछेद पुकारे ॥ 
राग न रूप न रेख न रंग न साक न सोग न संगि तिहारे ॥ 
आदि अनादि अगाध अभेख अद्जैख जपिओ तिनही कुल तारे ॥९॥ 


तीरथ कोटि कीए इसनान दीए बहू दान महा ब्रत धारे ॥ 
देस फिरिओ करि भेस तपो धन केस धरे न मिले हरि पिआरे ॥ 
आसन कोटि करे असटांग धरे बह निआस करे मुख कारे ॥ 
दीन दइआल अकाल भजे बिनु अंत को अंत के धाम सिधारे ॥ १ ०॥ 

१ सतिगुर प्रसादि ॥ 


त्व प्रसादि ॥ चौपई ॥ 


प्रणवों आदि एकंकारा ॥ जल थल महीअल कीओ पसारा ॥ 
आदि पुरख अबिगत अबिनासी ॥ लोक चत्र दस जोति प्रकासी ॥ १॥ 
हसत कीट के बीच समाना ॥ राव रंक जिह इक सर जाना ॥ 
अद्भै अलख पुरख अबिगामी ॥ सभ घट घट के अंतरजामी ॥२॥ 
अलख रूप अछै अन भेखा ॥ राग रंग जिह रूप न रेखा ॥ 
बरन चिहन सभहूं ते निआरा ॥ आदि पुरख अद्गै अबिकारा ॥ ३॥ 
बरन चिहन जिह जात न पाता ॥ सत्र मित्र जिह तात न माता ॥ 
सभ ते दूरि सभन ते नेरा ॥ जल थल महीअलि जाहि बसेरा ॥४॥ 
अनहद रूप अनाहद बानी ॥ चरन सरन जिह बसत भवानी ॥ 
ब्रहमा बिसन अंतु नही पाइओ ॥ नेति नेति मुख चार बताइओ ॥५॥ 
कोटि इंद्र उपइंद्र बनाए ॥ ब्रहमा रुद्र उपाइ खपाए ॥ 
लोक चत्र दस खेल रचाइओ ॥ बहुर आप ही बीच मिलाइओ ॥ ६॥ 
दानव देव फनिंद्र अपारा ॥ गंध्रब जछ रचे सुभचारा ॥ 
भूत भविख भवान कहानी ॥ घट घट के पट पट की जानी ॥७॥ 
तात मात जिह जात न पाता ॥ एक रंग काहू नही राता ॥ 
सरब जोति के बीच समाना ॥ सभ हूं सरब ठौर पहिचाना ॥८॥ 

ब्व 


काल रहत अनकाल सरूपा ॥ अलख पुरख अबिगत अविधूता ॥ 
जात पात जिह चिहन न बरना ॥ अबिगत देव अछै अनभरमा ॥ ९॥ 
सभ को काल सभन को करता ॥ रोग सोग दोखन को हरता ॥ 
एक चित जिह इक छिन धिआइओ ॥ काल फास के बीच न आइओ 
॥१०॥ 

